ଭୁବନେଶ୍ୱର, ଜାନୁଆରୀ ୨୬(ଲୋକାଲ ୱାୟାର): ୨୦୨୧ ମସିହା ପାଇଁ ଓଡ଼ିଶାର ୬ ଜଣ ପ୍ରତିଭାଙ୍କୁ ପଦ୍ମ ସମ୍ମାନ ପ୍ରଦାନ କରାଯିବ ବୋଲି କେନ୍ଦ୍ର ସ୍ୱରାଷ୍ଟ୍ର ମନ୍ତ୍ରାଳୟ ପକ୍ଷରୁ ପ୍ରକାଶିତ ତାଲିକାରୁ ଜଣାପଡ଼ିଛି ।
ଏହି ପ୍ରତିଭା ମାନେ ହେଲେ ଗାନ୍ଧୀବାଦୀ ନେତ୍ରୀ ଶାନ୍ତି ଦେବୀ, ଭାସ୍କର୍ଯ୍ୟ ଶିଳ୍ପୀ ପଦ୍ମଶ୍ରୀ ସୁଦର୍ଶନ ସାହୁ, ଶତାୟୁ ଶିକ୍ଷକ ନନ୍ଦ କିଶୋର ପୃଷ୍ଟି, ଅର୍ଥୋପେଡିକ ସର୍ଜନ ଡାକ୍ତର କୃଷ୍ଣମୋହନ ପାଠୀ, କବୟିତ୍ରୀ ପୂର୍ଣ୍ଣମାସୀ ଜାନି ଏବଂ ସଂସ୍କୃତି ଗବେଷକ ଡକ୍ଟର ରଜତ କୁମାର କର ।
ଶିଳ୍ପୀ ପଦ୍ମଶ୍ରୀ ସୁଦର୍ଶନ ସାହୁଙ୍କୁ ପଦ୍ମ ବିଭୂଷଣରେ ସମ୍ମାନିତ କରାଯିବ । ୧୯୩୯ ମସିହା ମାର୍ଚ୍ଚ ୧୧ ତାରିଖରେ ପୁରୀରେ ଜନ୍ମ ଗ୍ରହଣ କରିଥିବା ଶ୍ରୀ ସାହୁ ୧୯୭୭ରେ ଆରମ୍ଭ କରିଥିବା କ୍ରାଫ୍ଟସ ମୁ୍ୟଜିୟମ ।
ଶିଳ୍ପୀ ଭାବେ ପରିଚିତି ପାଇବା ପରେ ସେ ଭୁବନେଶ୍ୱରର ଜୟଦେବ ବିହାର ନିକଟରେ ସ୍ଥାପନ କରିଛନ୍ତି 'ସୁଦର୍ଶନ ଆର୍ଟସ ଆଣ୍ଡ କ୍ରାଫ୍ଟସ ଭିଲେଜ' ।
ପଦ୍ମଶ୍ରୀ ସମ୍ମାନ ପାଇଁ ମନୋନୀତ ହୋଇଥିବା ଗାନ୍ଧୀବାଦୀ ଶାନ୍ତି ଦେବୀଙ୍କର ଜନ୍ମ ୧୯୩୪ ମସିହାରେ ବାଲେଶ୍ୱର ଜିଲ୍ଲାରେ ହୋଇଥିଲା ।
ସେ ବିଶିଷ୍ଟ ସମାଜସେବୀ ସ୍ୱର୍ଗତ ରତନ ଦାସଙ୍କ ପତ୍ନୀ । ଭୂଦାନ ଆନେ୍ଦାଳନରେ ସାମିଲ ହୋଇଥିବା ଶାନ୍ତି ଦେବୀ ରାୟଗଡ଼ା ଓ କୋରାପୁଟ ଜିଲ୍ଲାରେ କୁଷ୍ଠରୋଗୀଙ୍କ ସେବା କରିବା ସହ ଅନାଥ ଝିଅଙ୍କ ଦାୟିତ୍ୱ ବୁଝି ଘରେ ଘରେ ପରିଚିତି ପାଇବା ସହ ବହୁ ପୁରସ୍କାର ପାଇଛନ୍ତି ।
ଯାଜପୁର ଜିଲ୍ଲା ସୁକିନ୍ଦା ଅଞ୍ଚଳର ଶତାୟୁ ଶିକ୍ଷକ ନନ୍ଦ କିଶୋର ପୃଷ୍ଟି ପଦ୍ମଶ୍ରୀ ସମ୍ମାନପାଇଁ ଯୋଗ୍ୟ ବିବେଚିତ ହୋଇଛନ୍ତି ।
ଏବେ ବି ତାଙ୍କ ଚାଟଶାଳୀରେ ୨୫ରୁ ଅଧିକ ଛାତ୍ର ପଢ଼ୁଥିବା ବେଳେ ବିଗତ ୭୫ ବର୍ଷ ମଧ୍ୟରେ ବହୁ ଛାତ୍ର ତାଙ୍କ ଚାଟଶାଳୀରୁ ଯାଇ ସୁନାମ ଅର୍ଜନ କରିଛନ୍ତି ।
୧୯୬୩ରେ ଏମବିବିଏସ ଡିଗ୍ରୀ ହାସଲ କରିବା ପରେ ସେ ଏହି କ୍ଷେତ୍ରରେ ଉଚ୍ଚଶିକ୍ଷା ଲାଭ କରିବା ସହ ମାନବ ସେବାକୁ ବ୍ରତ ଭାବେ ଗ୍ରହଣ କରିଥିଲେ ।
ଦେଶବିଦେଶରୁ ସେ ଅନେକ ସମ୍ମାନ ମଧ୍ୟ ପାଇପାରିଛନ୍ତି । ଭିନ୍ନ ଭିନ୍ନ ସମୟରେ ସେ ରାଜ୍ୟର ତିନୋଟି କଲେଜରେ ବିଭିନ୍ନ ପଦରେ ରହିଥିଲେ ।
୧୯୩୪ ମସିହା ଅକ୍ଟୋବର ୨ ତାରିଖରେ ଜନ୍ମ ଗ୍ରହଣ କରିଥିବା ଡ. କର ଉକ୍ରଳ ବିଶ୍ୱବିଦ୍ୟାଳୟରୁ ୧୯୫୩ରେ ଅର୍ଥନୀତିରେ ସ୍ନାତକୋତ୍ତର ଡିଗ୍ରୀ ପାଇବା ପରେ ନୂଆଦିଲ୍ଲୀର ଏସିଆନ୍ ଇନଷ୍ଟିଚୁ୍ୟଟ୍ ଅଫ୍ ଏଡୁକେଶନାଲ୍ ପ୍ଲାନିଂ ଆଣ୍ଡ୍ ଆଡମିନିଷ୍ଟ୍ରେସନରୁ ପ୍ରଶିକ୍ଷଣ ପାଇଥିଲେ ।
କନ୍ଧମାଳର ଆଧ୍ୟାତ୍ମିକ କବୟିତ୍ରୀ ପୂର୍ଣ୍ଣମାସୀ ଜାନୀଙ୍କୁ ମିଳିଛି ପଦ୍ମଶ୍ରୀ ସମ୍ମାନ । କନ୍ଧମାଳ ଜିଲ୍ଲା ଖଜୁରିପଡ଼ା ବ୍ଲକରେ ୧୯୪୪ ମସିହାରେ ଜନ୍ମଗ୍ରହଣ କରିଥିଲେ ପୂର୍ଣ୍ଣମାସୀ ।
